Bodil Nordjore

Bodil Irene Gunnarsdotter Nordjore (født 3. oktober 1959 i Byrte i Vestfold og Telemark) er en norsk kokebokforfatter og matkulturverner. Hun arbeider som høgskolelektor på Høgskolen i Telemark, og ble i statsbudsjettet for 2016 utnevnt til statsstipendiat.

Hun er fra Byrte i Tokke kommune, men bor i Vinje. Hun har også bodd i Tønsberg hvor hun studerte på Eik lærerhøgskole i bydelen Eik. Hun er cand.polit. med hovedfag i pedagogikk, og var fagansvarlig for tradisjonsmatstudiet i Rauland. I tillegg til dette er hun aktiv i ulike matprosjekt over hele landet. Hun arbeidet blant annet med et mat- og reiselivsprosjekt for Telemark, der reiselivsbedrifter og produsenter er sammen om å sette fokus på den lokale maten.

Hun har deltatt i flere NRK-program, både i Nitimen og sju program Matlyst med Hilde Hummelvoll. Hun var også koordinator for lokal mat for Fylkesmannen i Telemark.

Heder 
 2014 Det Norske Måltids Hederspris 
 2009 Telemark fylkeskommunes kulturpris på 50 000 kroner
 2007 Årets vesttelemarking
 2005 Ingrid Espelids matkulturpris

Bøker 
Kvinnerolla 2016 (ISBN 9788299849241)
Gryta hennar mor 2015
 Den gode pølseboka 2015. (med Hans Petter Jacobsen og Tore Teigen). Første utgave: Den store pølseboka 2009 
 Lefseboka : oppskrifter frå heile Noreg 2014 (Årets Norske kokebok 2014)
 Brødboka 2013
 Norsk tradisjonsmat på ein ny måte 2012
 Fjellmat - vilt, rått og godt 2011 (med Bo Lilledal Andersen og Mona Gundersen)
 Go' jolemat 2010
 Bodils heimelaga : norsk mat 2007
 Bodils Fjellmat 2005

Referanser 

Høgskolen i Telemark
Norske kulturvernere
Norske kokker
Norske matskribenter
Statsstipendiater
Personer fra Tokke kommune
Personer fra Vinje kommune
Personer fra Tønsberg kommune